θεοι. λυσανδρος ειπεν οπως αμ πορος χρηματωγ γινηται εις την οικοδομιαν του τειχους και συντελεσθεντων των τειχων χρησιμοι ωμεν αυτοι τε αυτοις και τωι κοινωι βοιωτων δεδοχθαι τωι δημωι τους τειχοποιους και τους πολεμαρχους δανεισασθαι χρηματα εαμ ποθεν δυνωνται τοκων ο τι αν ελαχιστων δυνωνται τοις δε δανεισασιν αποδουναι τα χρηματα εν τωι ενιαυτωι τωι μετα ωρωποδωρον ιερεα αυτα και τους τοκους ων αν εκαστα δανεισωνται τους δε δανεισαντας τηι πολει εις τον τειχισμον μεχρι ταλαντου και του πλεονος τοκων των επιδεκατων προξενους ειναι και ευεργετας της πολεος ωρωπιων και αυτους και εκγονους και ειναι αυτοις γης και οικιας εγκτησιν και ισοτελειαν και ασφαλειαν και ασυλιαν και πολεμου και ειρηνης και κατα γην και κατα θαλατταν και τα αλλα παντα καθαπερ τοις πολιταις και αναγραψαι αυτους πατροθεν εν στηληι λιθινηι και στησαι εν τωι ιερωι του αμφιαραου οσοι δ αν ελαττον ταλαντου δανεισωσιν τηι πολει υπερ τουτων τον δημον επισκεψασθαι καθοτι αν εκαστος αυτων αξιος ηι τιμηθηναι υπο της πολεως αναγραψαι τους πολεμαρχους το ψηφισμα εν στηληι λιθινηι και στησαι εν τωι ιερωι του αμφιαραου τον δε ταμιαν το αλωμα δουναι. οιδε προξενοι και ευεργεται κατα το ψηφισμα νικων χαρμιδος.
Boiotia — Oropos (Skala) — Amphiareion — ca. 225-200 BC — IG VII 4263 — Syll.³ 544
 ca. 225-200 BC 